
УГОВОР
 за јавну набавку услуга

[bookmark: _Hlk192503367]Консултант за израду стратегије Института за нуклеарне науке „Винча“ – Института од националног значаја за Републику Србију, Универзитета у Београду
У-0112/2025

Закључен између:

НАРУЧИОЦА-ИНСТИТУТ ЗА НУКЛЕАРНЕ НАУКЕ "ВИНЧА" ИНСТИТУТ ОД НАЦИОНАЛНОГ  ЗНАЧАЈА ЗА РЕПУБЛИКУ СРБИЈУ УНИВЕРЗИТЕТ У БЕОГРАДУ, ул. Мике Петровића Аласа бр. 12-14, Београд – Винча, кога заступа директор др Славко Димовић (у даљем тексту: Корисник услуге)
  
 Подаци о Кориснику:
	ПИБ:
	101877940

	Матични број:
	07035250

	Текући рачун:
	205-113582-06

	Телефон:
	011/3408104

	Телефакс:
	3408-787

	Е-mail:
	office@vinca.rs, javnenabavke@vinca.rs



и

Понуђачa: ............................................из ............................, улица ...................................
кога заступа......................................... (у даљем тексту Извршилац услуге).


 Подаци о Извршиоцу услуге:
	ПИБ:
	

	Матични број:
	

	Текући рачун:
	

	Телефон:
	

	Телефакс:
	

	Е-mail:
	




ПРЕАМБУЛА УГОВОРА

Уговорне стране сагласно констатују:
[bookmark: _Hlk165974537]- да је Корисник услуге у складу са Конкурсном документацијом, а сагласно члану 52. Закона о јавним набавкама („Сл.гласник РС“, 91/19 и 92/2023, у даљем тексту: Закон), спровео отворени поступак јавне набавке бр. ЈН - У-0112/2025 ради набавке услуга и то Консултант за израду стратегије Института за нуклеарне науке „Винча“ – Института од националног значаја за Републику Србију, Универзитета у Београду;
- да Понуда Извршиоца услуге број ________ од ________2025. године, у потпуности одговара захтеву Корисника услуге из Јавног позива и Конкурсне документације и да му је Корисник услуге доделио уговор својом Одлуком бр. ________ од _________ године.





ПРЕДМЕТ УГОВОРА

Члан 1.
Предмет овог уговора је услуга Консултанта за израду стратегије Института за нуклеарне науке „Винча“ – Института од националног значаја за Републику Србију, Универзитета у Београду.

Уговор се закључује у циљу подршке развоју нових прилагођених стратешких докумената заснованих на потребама и тренутном статусу стратешке оријентације. Извршилац услуге треба да развије и примени усклађен приступ у изради стратегије Корисника услуге, која ће узети у обзир потребе и тренутни статус Корисника услуге и бити развијена коришћењем савременог приступа који ће укључивати интерактивно ангажовање менаџмента у дефинисању визије, стратешких приоритета, циљева, показатеља учинка, задатака и конкретних иницијатива са дефинисаним одговорностима у сегменту пословања Корисника услуге.

У циљу свега наведеног у претходном ставу овог члана, потребна је посебна експертиза развоја стратешких докумената са акцентом на истраживачке институте за подршку Кориснику услуге у изради институционалне стратегије за период 2025-2030 г.

Извршилац услуге треба да блиско сарађује са менаџментом и тимовима Корисника услуге.

Саставни део овог Уговора је понуда Извршиоца услуге број ___________ од ____.____. 2025. године, која је достављена по јавном позиву за подношење понуда и прихваћена од стране стручне комисије КОРИСНИКА УСЛУГЕ, а у складу са спроведеним поступком ЈН-У-0112/2025.

ЦЕНА

Члан 2.
Цена услуге из члана 1. овог уговора утврђена је понудом Извршиоца услуге број ____________ од __________2025. године и не може се мењати за време важења овог уговора.
Укупна вредност услуге из члана 1. овог уговора износи______________________РСД без ПДВ-а, односно _____________________ РСД-а са ПДВ-ом.

У цену су урачунати сви трошкови везани за реализацију Услуга.


ПЛАЋАЊЕ

Члан 3.
Плаћање услуге из члана 1. овог уговора, Корисник услуге ће вршити на следећи начин:

У две једнаке рате, при чему ће прва рата доспети на наплату након извршења услуге Д1-Извештај о процени потреба и акционом плану за развој стратегије, а друга рата након извршења услуге Д2- Коначно усаглашена стратегија Корсника услуге (док.формат) са кључним стратешким изборима Корисника услуге, укључујући визију, стратешке приоритете, циљеве, индикаторе учинка, задатке и специфичне иницијативе са дефинисаним одговорностима и импликацијама на сегменте пословања Корисника услуге. 


РОК ИЗВРШЕЊА УСЛУГЕ

Члан 4.
Рок извршења услуге Д1-Извештај о процени потреба и акционом плану за развој стратегије износи __________________, (не дужи од 3 недеље од дана ступања на снагу уговора); (биће преузето из изабране понуде), а рок извршења услуге Д2-Коначно усаглашена стратегија Корисника услуге (док.формат) са кључним стратешким изборима Корисника услуге, укључујући визију, стратешке приоритете, циљеве, индикаторе учинка, задатке и специфичне иницијативе са дефинисаним одговорностима и импликацијама на сегменте пословања Корисника услуге износи _______________ (не дужи од 5 месеци од дана ступања на снагу уговора.(биће преузето из изабране понуде).


МЕСТО ИЗВРШЕЊА УСЛУГЕ

Члан 5.
 Извршилац услуге је у обавези да буде доступан у радно време Корисника услуге од 7.30 до
15.30 часова, а место извршења услуге је седиште Корисника услуге - Мике Петровића Аласа
12-14 Винча, 11000 Београд, или друго место по избору Корисника услуге.


КВАЛИТЕТ 

Члан 6.
Квантитативни и квалитативни пријем Услуге врши се приликом пружања услуге у присуству
лица одговорних за праћење извршења Уговора, када се и потписује Записник о пруженим услугама.
У случају да се приликом пријема Услуге утврди да стварно стање не одговара обиму и квалитету, Корисник услуге је дужан да рекламацију записнички констатује и исту одмах достави Извршиоцу услуге.
Извршилац услуге  се обавезују да недостатке установљене од стране Корисника услуге приликом квантитативног и квалитативног пријема отклони у року од 8 (словима: осам) дана од
момента пријема рекламације о свом трошку.


ОБАВЕЗЕ ИЗВРШИОЦА УСЛУГЕ

Члан 7.
Обавезе Извршиоца услуга дефинисане су Техничком спецификацијом која као Прилог 2 чини
саставни део Уговора. 

Извршилац услуге има следеће обавезе: 

1) Да припреми кратак и фокусиран Извештај о процени потреба на основу почетног састанка са менаџментом Корисника услуге и прикупљање доступних докумената, укључујући анализу постојећих докумената, кључних активности, визије, мисије, стратешких циљева и недавних активности, са планом акције са постављеним мерама, временским оквиром и потребним људским ресурсима; 

2) Да одржи уводне сесије за припрему Корисника услуге за процес стратешког планирања и покриће релевантне теме. Припрема и преглед упитника који менаџерски тим Корисника услуге треба да попуни;

3) Да пружи смерница и подршке Корисника услуге у изради нових стратешких докумената, укључујући:
 -стратешку анализу (интерна и екстерна),
 -мапирање стратешких области пословања у смислу производа и услуга, технологије, људских ресурса,
 -постављање стратешких циљева и дизајн стратегије,
 -анализа заинтересованих страна и план ангажовања,
 -дизајн стратегије, развој/ажурирање визије, мисије и принципа и постављање кључних  индикатора учинка,
 -дизајн акционог плана,
- дизајн плана мониторинга;

4) Да изврши преглед израђених докумената и пружи повратне информације за дефинисање коначних стратешких докумената;

5) Да пружи подршку у презентацији усвојеног коначног стратешког правца и израђених стратешких докумената својим унутрашњим заједницама;

6) Да спроводи интерактивну радионицу са тимом Корисника услуге за припрему сегмената Стратегије уз активно учешће тима Корисника услуге;

7) Да ни на који начин неће бити укључен у други задатак који представља сукоб интереса са задацима из овог Уговора. 

Завршетак стратегије са кључним стратешким изборима укључујући визију, стратешке приоритете, циљеве, индикаторе учинка, задатке и специфичне иницијативе са дефинисаним одговорностима и импликацијама на сегменте пословања. 

Извршилац услуге ће обављати посао у виду личних и онлајн састанака, дискусија и комуникације са тимом Корисника услуге за развој стратегије, укључујући топ менаџмент и друге запослене. 
Сви путни трошкови треба да буду укључени у Изразу заинтересованости потенцијалног кандидата.

Обавеза Корисника услуге је да омогућити приступ свим релевантним документима, увид у текуће и планиране активности, постојеће стратешке документе, иновације које произилазе из реализованих и текућих пројеката и друге релевантне документе.


ФИНАНСИЈСКА ГАРАНЦИЈА

Члан 8.
Извршилац услуге се обавезује да, на дан потписивања Уговора, достави Кориснику услуге регистровану бланко соло меницу на име испуњења свих уговорних обавеза (потписанa и оверенa од стране лица овлашћеног за заступање или лица овлашћеног од стране законског заступника), коју Корисник услуге може реализовати на износ 10% укупне вредности Уговора, без ПДВ-а, у случају неизвршења услуга на начин и у року дефинисаним појединачним уговорима односно наруџбеницама.

Уз меницу мора бити достављено:
1) копија картона депонованих потписа који је издат од стране пословне банке коју Извршилац услуге наводи у меничном овлашћењу – писму, са овлашћењем за употребу исте;
2) менично писмо – овлашћење којим Пружалац услуга овлашћује Корисника услуге да може наплатити меницу, на износ од 10 (словима:десет) % од вредности Уговора (без ПДВ), са роком важења минимално 30 (словима: тридесет) дана дужим од рока испуњења обавеза из Уговора, с тим да евентуални продужетак рока испуњења наведених обавеза има за последицу и продужење рока важења менице и меничног 
овлашћења, које мора бити издато на основу Закона о меници;
3) копију Захтева за регистрацију меница који је оверен од стране пословне банк
4) овлашћење којим законски заступник овлашћује лице за потписивање менице и меничног овлашћења за конкретан посао, у случају да меницу и менично овлашћење не потписује законски заступник Извршиоца услуга;
5) доказ о регистрацији менице у Регистру меница Народне банке Србије (фотокопија  Захтева за регистрацију менице од стране пословне банке која је извршила регистрацију менице или извод са интернет странице Регистра меница и овлашћења НБС).

Корисник услуге има право да активира меницу за испуњење уговорних обавеза уколико Извршилац услуге 7 (седам) дана по истеку уговореног рока не изврши услугу, а у складу са уговореним квалитетом и динамиком.

Меницу ће држати Корисник услуге све до испуњења уговорних обавеза Извршиоца услуге услуге, након чега се обавезује да му исту, по његовом писаном захтеву врати.

Уколико Корисник услуге, у току трајања Уговора, реализује меницу због неиспуњења дела услуга, Извршилац услуге ће бити дужан да обезбеди Кориснику услуге нову меницу са истим условима и могућностима какве је имала реализована меница. 


УГОВОРНА КАЗНА

Члан 9.
У случају да својом кривицом не изврши о року Услуге, Извршилац услуга је дужан да плати
Кориснику услуга уговорну казну, у износу од 0,2% од цене из члана 2. став 2. овог Уговора,
односно ако је предмет обавезе дељив и ако делимично извршење није противно циљу уговора,
од вредности неизвршених услуга, за сваки започети дан кашњења, у максималном износу од
10% од уговорене вредности из члана 2. став 2. овог Уговора без пореза на додату вредност. 

Плаћање уговорне казне у складу са претходним ставом доспева у року од 10 (словима: десет)
дана од дана пријема рачуна издатог од стране Извршиоца услуга.

Уколико Корисник услуга, услед кашњења из става 1. овог члана, претрпи штету која је већа од
износа тих пенала, има право на накнаду разлике између претрпљене штете у целости и
исплаћених пенала.

Пружалац услуга се ослобађа уговорне казне кад је до неуредног испуњења дошло због узрока
за који он није одговоран.

Право Корисника услуге на наплату уговорне казне не утиче на његово право да захтева накнаду штете.

У случају доцње, Корисник услуге има право да захтева и испуњење уговорне обавезе и
уговорну казну, под условом да без одлагања, а најкасније пре пријема предмета Уговора
саопшти Извршиоцу услуге да задржава право на уговорну казну и под условом да до
закашњења није дошло кривицом Корисника услуге, нити услед дејства више силе.


ПОВЕРЉИВОСТ

Члан 10.
Извршилац услугa, односно извршиоци који су ангажовани на извршавању обавеза из овог
Уговора, дужни су да чувају поверљивост свих података и информација садржаних у документацији, извештајима, техничким подацима и обавештењима, до којих дођу у вези са реализацијом овог Уговора и да их користе искључиво за обављање тих Услуга, а у складу са  Уговором о чувању пословне тајне и поверљивих информација, који је као прилог саставни део овог Уговора.

Информације, подаци и документација које је Корисник услуга доставио Извршиоцу услуга у   извршавању предмета овог Уговора, Извршилац услуга не може стављати на располагање трећим лицима, без претходне писане сагласности Корисника услуга. 


ЛИЦА ОДГОВОРНА ЗА ПРАЋЕЊЕ ИЗВРШЕЊА И РЕАЛИЗАЦИЈЕ УГОВОРА

Члан 11.
Лица одговорна за праћење извршења овог Уговора су: 

          - за Корисника услуге:   ________________________________
          - за Извршиоца услуге:  ________________________________


ЗАШТИТА ПОДАТАКА НАРУЧИОЦА
ПОСЛОВНА ТАЈНА

Члан 12.
Све информације пословне или техничке природе, до којих је Извршилац услуге дошао приликом реализације овог Уговора, а чије би откривање трећем лицу могло нанети штету Кориснику услуге, сматраће се пословном тајном, биће третирана као такве од стране свих запослених обе уговорне стране и предмет су заштите.


Члан 13.
Извршилац услуге се обавезује:
1. да ће добијене информације које су Предмет овог Уговора користити искључиво у складу са одредбама овог Уговора и закона;
1. да ће се према информацијама које се штите као пословна тајна добијеним од друге Уговорне стране, као и према другим информацијама које може примити или се са њима упознати као последицом овог Уговора, односити са строгом тајношћу, у складу са законом и добрим пословним обичајима, третирајући их са истом пажњом са којом поступа са сопственим пословним тајнама;
1. да, супротно закону и другим прописима којима се уређује правна заштита пословне тајне од свих радњи нелојалне конкуренције, добрим пословним обичајима и овом Уговору, неће неовлашћено прибављати, користити или открити без писане сагласности друге Уговорне стране ни једној трећој страни било коју информацију која се штити као пословна тајна друге Уговорне стране у чији је посед дошла, без писане сагласности друге Уговорне стране.
1. да неће копирати, отиснути, ставити у писани облик или сачувати у електронском облику, било који материјални део добијене информације, изузев у случајевима када је то неопходно за остварење Предмета уговора.
1. да ће, у случају када стиче нову информацију која се штити као пословна тајна друге Уговорне стране, а односи се на Предмет уговора, приликом посете некој од њених пословних, производних или других просторија, тако стечену информацију третирати као пословну тајну и  исту неће одати трећим лицима, односно искористити на било који начин без претходне писмене сагласности друге Уговорне стране.
1. да ће на захтев друге Уговорне стране, у свако доба:
1. вратити све предмете, односно материјале који садрже информације које представљају њену пословну тајну,  а у вези су са Предметом  уговора и/или
1. на несумњив начин уништи све предмете, односно материјале који садрже информације  које представљају пословну тајну друге Уговорне стране, а у вези су са Предметом  уговора и/или
1. трајно  избрисати све информације (укљујући белешке, извештаје, анализе, налазе,  сагласности, мишљења и др.) који су у вези или произлазе из информације друге Уговорне стране, као и све њихове копије, у случају када је иста сачувана у електронском облику. У случајевима када је могуће, пружити доказе о уништењу или брисању.
Члан 14.
Обавеза заштите пословне тајне из овог Уговора неће се примењивати на:

1. информације које су у тренутку њиховог откривања другој Уговорној страни већ биле јавно објављене, или су на други начин постале доступне јавности;
1. информације које су после откривања  од стране Уговорне стране у чијем су поседу, биле објављене, или су постале доступне јавности на неки други начин, искључујући било које откривање од стране  друге Уговорне стране, на  начин супротан овом Уговору;
1. информације за које друга Уговорна страна може да докаже да их је поседовала у тренутку њиховог откривања  и које нису биле прибављене од Уговорне стране која их поседује, на директан или индиректан начин;
1. информације које је Уговорна страна прибавила на законом  начин од трећих лица, а који их нису добили од друге Уговорне стране под обвезом чувања пословне тајне у складу са законом.
Члан 15.
Уговорне стране сагласно утврдјују да се повредом пословне тајне сматра свако незаконито прибављање, откривање или коришћење пословне тајне која је Предмет уговора, на начин супротан овом Уговору и закону.


МЕРЕ ЗАШТИТЕ ПОСЛОВНЕ ТАЈНЕ

Члан 16.
Уговорне стране се обавезују да ће, у складу са законом и важећим интерним актима позвати на одговорност свако лице које намерно, случајно или услед немарности открије трећем лицу информацију која представља пословну тајну из члана 12. овог Уговора.

ПРИБАВЉАЊЕ, КОРИШЋЕЊЕ И ОТКРИВАЊЕ ИНФОРМАЦИЈА КОЈЕ ПРЕДСТАВЉАЈУ ПОСЛОВНУ ТАЈНУ

Члан 17.
Уговорне стране сагласно утврђују да прибављање, коришћење, односно откривање трећим лицима, информације која представља пословну тајну друге Уговорне стране, дозвољено је и без њене сагласности, под условом да се врши у складу са законом, односно овим Уговором и на начин који није у супротности са добрим пословним обичајима.


Члан 18.
Свака радња предузета од стране једне од Уговорних страна која за последицу има откривање, прибављање, односно коришћење информације која представља пословну тајну, без  сагласности друге Уговорне стране дате у писаном облику и на начин супротан закону и добрим пословним обичајима, сматраће се делом нелојалне конкуренције. 

Уговорне стране су сагласне да се под  начином супротним добрим пословним обичајима из става 1. овог члана, подразумева свака радња предузета у циљу утакмице на тржишту којом се наноси или се може нанети штета  друге Уговорне стране, а нарочито: 
1. повреда одредаба овог Уговора; 
1. злоупотреба пословног поверења;
1. индустријска или комерцијална шпијунажа; 
1. превара; 
1. навођење на било коју радњу из тач. 1)-4)  става 2. овог члана; 
1. прибављање информације која представља пословну тајну од стране трећих лица која знају или су била дужна да знају да та информација представља пословну тајну друге Уговорне стране и да је прибављена од лица у чијем је законитом поседу.

ОБЕШТЕЋЕЊЕ

Члан 19.
Свака уговорна страна је сагласна да обештети и обештећује и штити о свом трошку другу уговорну страну од свих трошкова, потраживања, одштета или расхода који настану за уговорну страну или за које уговорна страна може бити одговорна због било каквог пропуста уговорне стране или њених запослених или заступника да поштују било коју од својих обавеза по овом Уговору.

Уговорне стране су сагласне да ће по престанку Услуга у мери у којој се оне односе на податке о личности које доставља друга уговорна страна, уговорне стране вратити или безбедно уништити све податке о личности које је доставила друга уговорна страна и да ће потврдити да су то учиниле. 

Члан 20.
У случају повреде пословне тајне, Корисник услуге може тужбом да покрене поступак пред надлежним судом против друге Уговорне стране који врши повреду пословне тајне у смислу одредаба овог Уговора и закона, као и да захтева:
1. престанак радњи које могу довести до незаконитог прибављања, коришћења или откривања пословне тајне и забрану незаконитог прибављања, коришћења или откривања информација које представљају њену пословну тајну;
1. спречавање промета, односно одузимање и повлачење из промета, измену или уништавање свих предмета који садрже информације које представљају  пословну тајну те Уговорне стране, ако је те податке могуће, посредно или непосредно, видети или преносити;
1. накнаду штете, укључујући стварну штету и изгубљену добит, а ако је повреда учињена намерно, та Уговорна страна може, уместо накнаде имовинске штете, да захтева накнаду до троструког износа уобичајене накнаде коју би примила за конкретни облик коришћења предмета заштите, да је то коришћење било законито;
1. објављивање пресуде у јавном гласилу о трошку друге Уговорне стране.
Сви документи који се сматрају пословном тајном ће се третирати као такви пет година након раскида уговора.

Изјава о чувању пословне тајне Корисника услуге је саставни део Уговора.

ВИША СИЛА

Члан 21.
Уговорне стране могу бити ослобођене од одговорности у одређеним случајевима који су наступили независно од воље странака. Настале околности, независне од воље странака, који ни пажљива странка не би могла избећи, нити могла отклонити њихове последице, сматраће се као случајеви више силе који ослобађају од одговорности, ако су настали после закључења уговора, а спречавају његово потпуно или делимично извршење. Под појмом више силе сматрају се спољни и ванредни догађаји који нису постојали у време потписивања уговора, који су настали мимо воље и моћи уговорних страна, чије наступање и дејство стране нису могле спречити мерама и средствима која се могу у конкретној ситуацији оправдано тражити и очекивати од стране која је погођена вишом силом. Страна погођена вишом силом треба одмах телеграмом, телефаксом или електронском поштом, да обавести другу страну о настанку, о врсти и евентуалном трајању више силе односно других околности које спречавају извршење уговорних обавеза.

РАСКИД УГОВОРА

Члан 22.
УГОВОРНА СТРАНА незадовољна испуњењем уговорних обавеза друге УГОВОРНЕ СТРАНЕ може захтевати раскид уговора, под условом, да је своје уговорне обавезе у потпуности и благовремено извршила.
Члан 23.
На све што није предвиђено овим уговором примењиваће се одговарајуће одредбе Закона о облигационим односима.




ЗАВРШНЕ ОДРЕДБЕ

Члан 24.
Уговор ступа на снагу даном потписивања обе уговорне стране и траје 12 месеци или до утрошка финансијске вредности Уговора, у зависности од тога који услов пре наступи. У случају да постоје два различита датума потписивања уговра, уговор ступа на снагу даном последњег потписа.


Члан 25.
УГОВОРНЕ СТРАНЕ су сагласне да се евентуални спорови по овом уговору решавају споразумно, а у случају спора уговарају месну надлежност Привредног суда у Београду.

Измене и допуне текста овог уговора могуће су само уз пристанак обе УГОВОРНЕ СТРАНЕ који је дат у писаном облику, у форми анекса уговора.

Овај уговор сачињен је у 4 (четири) истоветна примерка на српском језику, од којих се ИЗВРШИОЦУ УСЛУГЕ уручују 2 (два) примерка и КОРИСНИКУ УСЛУГЕ 2 (два) примерка.
Саставни део овог уговора су и његови прилози, како следи:
Прилог  бр. 1-Понуда број ________________ од ___________. године.
Прилог бр. 2-Техничка спецификација
Прилог бр. 3-Образац структуре цене
Прилог бр. 4-Средство обезбеђења


УГОВОРНЕ СТРАНЕ:


            КОРИСНИК УСЛУГЕ			                 ИЗВРШИЛАЦ УСЛУГЕ

    ________________________________                                            ____________________________
         Директор Института »Винча«
               др Славко Димовић

НАПОМЕНА: Коначни текст уговора биће урађен у складу са садржином изабране понуде (нпр. опционе клаузуле  из модела уговора везане за цену, порез и сл.)
